**Výzva na predkladanie žiadostí o poskytnutie dotácie z rozpočtu mesta Šurany na rok 2022**

Mesto Šurany v zmysle schváleného VZN mesta Šurany č. 6/2020 o podmienkach poskytovania dotácií z rozpočtu mesta Šurany (ďalej len „VZN č. 6/2020“) vyhlasuje výzvu na predkladanie žiadostí o poskytnutie dotácie z rozpočtu mesta Šurany na rok 2022.

Žiadosť o poskytnutie dotácie na rok 2022 je potrebné predložiť do 31.10.2021.

Podrobnosti o obsahu žiadosti určuje VZN č. 6/2020:



Žiadateľ žiadosť o poskytnutie dotácie na rok 2022 môže vyplniť a spolu s príslušnými náležitosťami elektronicky odošle na :

<https://surany.egrant.sk/>

alebo **vyplnenú, vytlačenú a podpísanú žiadosť v jednom origináli spolu s príslušnými náležitosťami odošle** poštou, do elektronickej schránky mesta alebo osobne v podateľni Mestského úradu Šurany na adresu **Mesto Šurany, Námestie hrdinov 1, 942 01 Šurany:**

Žiadosti doručené po stanovenom termíne, žiadosti zaslané formou emailu alebo faxom nebudú akceptované a zaradené do procesu posudzovania. Neúplná žiadosť, ktorej nedostatky neboli žiadateľom odstránené ani po výzve na odstránenie nedostatkov sa bude považovať za nesplnenie podmienky na poskytnutie dotácie a žiadateľ bude vyradený z procesu posudzovania.

**Spôsob poskytnutia dotácie**

1. Poskytovateľom dotácie a administrátorom žiadostí je mesto Šurany.
2. Na poskytnutie dotácie nemá žiadateľ právny nárok.
3. Poskytnutie finančných prostriedkov podlieha ročnému zúčtovaniu s rozpočtom mesta Šurany.
4. Dotácia sa poskytuje  podľaformulára žiadosti(Príloha č. 1 k VZN č. 6/2020) alebo prostredníctvom <https://surany.egrant.sk>.
5. Žiadosť je možné podať elektronicky, poštou na adresu mesta alebo do podateľne Mestského úradu Šurany.

**Ing. Marek Oremus, v.r.**

**primátor mesta Šurany**